
Прилог 5
УПУТСТВО ЗА САСТАВЉАЊЕ БУЏЕТА ПРОГРАМА


УВОД

Буџет програма је превод програмских активности у одговарајуће новчане износе. Трошкови исказани у буџету програма морају се заснивати на стварним ценама и стандардним тарифама, што значи да у току израде програма, односно, у фази састављања буџета програма треба прикупити одговарајуће понуде. За трошкове које није могуће прецизно утврдити, потребно је дати процену и у наративном буџету и објаснити на који начин су ти трошкови процењени. 

Неприхватљиви трошкови програма су:

· Неизмирене обавезе по било ком основу настале у периоду пре закључења уговора о коришћењу бесповратних средстава;
· Трошкови који се финансирају из других извора,
· Куповина земље и изградња објеката,
· Куповина возила,

· Куповина и закуп опреме која не служи за спровођење програмских активности и није у вези са програмским активностима,
· Промоција политичких странака или ставова, 
· Трошкови који се односе на обављање делатности у циљу стицања профита,
· Редован рад удружења (одржавање скупштина, одбора, комисија, радних тела, обележавање годишњица рада удружења и прослава поводом годишњица рада удружења, присуства на активностима других органа и организација које нису део активности предвиђених програмом и сл.),
· Дневнице за службена путовања ангажованих на програму,
· Закуп канцеларијског простора у коме се одвија редован рад удружења и пратећи трошкови закупа (трошкови електричне енергије, грејања и комуналних услуга), осим трошкова комуникације (телефонске услуге, интернет и поштарина),
· Котизације за учествовање на скуповима у земљи и иностранству,
· Стипендије за стручно усавршавање (обуке и сл.).

Доприносе носиоца програма, партнерских удружења и других донатора треба посебно исказати у табеларном буџету у одговарајућoj колони и објаснити их у наративном буџету.

У интересу је подносиоца програма да састави реалан буџет са стварним, оправданим и прихватљивим трошковима.

НАРАТИВНИ БУЏЕТ (Прилог 3)

У наративном буџету пројекта детаљно се описује, образлаже и приказује структура трошкова за сваку буџетску ставку и подставку посебно.

Наративни буџет је обавезан део конкурсне документације и представља интегрални део буџета у ком су много јасније и прецизније приказани планирани трошкови пројекта. Припрема и израда наративног дела програма представља базу за израду табеларног буџета програма.

Прилог 3 мора бити у целости попуњен и потписан од стране овлашћеног лица.

ТАБЕЛАРНИ БУЏЕТ (Прилог 2)

Табеларни буџет програма представља табеларни приказ структуре свих планираних трошкова програма, груписаних по буџетским линијама.
У табеларни буџет обавезно треба унети следеће податке:

1) Назив подносиоца програма,
2) Назив програма,
3) Све трошкове који су планирани програмом, приказане у табели по одговарајућим буџетским линијама 

4) Називе јединица трошкова (сат, дан, месец, км, л...)
5) Допринос других донатора

6) Допринос удружења које аплицира (носилац пројекта и његови партнери). 

Прилог 2 мора бити у целости попуњен и потписан од стране овлашћеног лица.

КОЛОНЕ У ТАБЕЛИ БУЏЕТА ПРОЈЕКТА:

Колона 1 - РЕДНИ БРОЈ представља ознаку трошка, недвосмислено одређујући врсту трошка и његово место у буџету програма. Редни бројеви имају улогу у адекватном извештавању и формирању захтева за модификацију буџета.

Колона 2 - ТРОШКОВИ дефинише врсте и опис трошкова. У њој је представљен садржај са кратким описима и објашњењима, везаним за врсту, природу и структуру сваке ставке и подставке на које су подељени сви трошкови програма.

Колона 3 - ЈЕДИНИЦА дефинише врсте јединица, а представља елементе за обрачун сваког појединачног трошка у зависности од његове природе (комад, литар, км, сат, дан, месец, радионица итд.). 
На пример: За хонораре јединице могу бити сати, дани или месеци. За трошкове превоза, зависно од врсте превоза и начина обрачуна трошкова, јединице могу бити комад, уколико се планира коришћење карата за јавни превоз, км, односно, л (литар), ако су путни трошкови изражени преко дужине пута у километрима, односно, потрошње горива за превоз приватним или службеним возилом.
Колона 4 - БРОЈ ЈЕДИНИЦА представља количину исказаних јединица, сагледану на нивоу целог програма.

Колона 5 - БРУТО ЦЕНА ПО ЈЕДИНИЦИ представља бруто јединичну цену, за јединицу из колоне «Јединица» односног трошка, изражену у динарима са ПДВ-ом.
Колона 6 – УКУПНО ПО ВРСТИ ТРОШКА представља укупну вредност одређене врсте трошка, изражену у динарима за целу дужину трајања програма.
Колона 7 - ДОПРИНОС ДРУГИХ ДОНАТОРА представља трошкове обезбеђене од других донатора. У наративном буџету је потребно да се наведе, конкретно, које то трошкове покривају други донатори и под којим условима, уколико су ти услови дефинисани. 

Колона 8 - ДОПРИНОС УДРУЖЕЊА КОЈЕ АПЛИЦИРА (носилац програма и његови партнери) представља трошкове које носилац програма и његови партнери намеравају да покрију из сопствених средстава, тј. сопственим учешћем у финансирању појединих трошкова програма.
Колона 9 - ИЗНОС ЗАХТЕВАН ОД КОМЕСАРИЈАТА ЗА ИЗБЕГЛИЦЕ И МИГРАЦИЈЕ представља укупна средства за реализацију програма, која се траже од Комесаријата, изражена у динарима.
САДРЖАЈ БУЏЕТА

Буџетске линије, ставке и подставке

Трошкови у буџету програма су распоређени у буџетске линије:

Буџетска линија 1 – АДМИНИСТРАЦИЈА И УПРАВЉАЊЕ (људски ресурси)
Буџетска линија 2 – ПУТНИ ТРОШКОВИ - ПРЕВОЗ 

Буџетска линија 3 – ТРОШКОВИ НАБАВКЕ ОПРЕМЕ ЗА РЕАЛИЗАЦИЈУ ПРОЈЕКТА
Буџетска линија 4 – ЛОКАЛНА КАНЦЕЛАРИЈА/ТРОШКОВИ ПРОЈЕКТА
Буџетска линија 5 – ОСТАЛИ ТРОШКОВИ, УСЛУГЕ

1. ЉУДСКИ РЕСУРСИ је буџетска линија којом су обухваћени трошкови хонорара за особе ангажоване на координацији програма и програмских активности. Структура буџетске линије „Људски ресурси“ представљена је у табели 1. 
Табела 1 – Структура буџетске линије Људски ресурси

	Р.б.
	Ниво у буџету
	Опис

	1.
	Буџетска линија
	Људски ресурси

	1.1.
	Буџетска подставка
	Хонорари за особе одговорне за управљање пројектом

	1.2.
	Буџетска подставка
	Хонорари за техничко административно особље


Буџетска линија „Људски ресурси“ састоји се из следећих буџетских ставки:
1.1. ХОНОРАРИ ЗА ОСОБЕ ОДГОВОРНЕ ЗА РЕАЛИЗАЦИЈУ ПРОГРАМА предвиђени су за рад на управљању програмом, рад на организовању програмских активности, координацију рада свих ангажованих особа на програму, администрирање програма у целини, припрему и израду програмских и финансијских извештаја за Комесаријат за избеглице и миграције, праћење и процену програмских активности са аспекта програмског тима. Није могуће ангажовање више од једне особе задужене за координацију програма. 
1.2. ХОНОРАРИ ЗА ТЕХНИЧКО И АДМИНИСТРАТИВНО ОСОБЉЕ предвиђени су за техничко и административно особље (административни сарадник, финансијски сарадник), помоћно особље (помоћни радници, возач, домар и др). 
У табеларном буџету, у колони „Трошкови“, у празним редовима у оквиру буџетске подставке 1.2., потребно је уписати називе функција ангажованог особља.
За особље које је ангажовано на програму, а предвиђено је да прима исти износ хонорара сваког месеца (има приближно исти број радних сати сваког месеца), хонораре треба обрачунавати и приказати на месечном нивоу у табеларном буџету (дакле, за ове хонораре у колони „Јединица“ у оквиру табеларног буџета треба унети „месец”). У наративном буџету, ове трошкове треба образложити на претходно описан начин.
За остало особље, број радних сати или дана мора бити дефинисан и наведен у табеларном буџету и на горе наведени начин образложен у наративном буџету. 

У табеларни буџет програма уносе се искључиво бруто јединичне вредности (за сат, дан или месец) и обрачунавају укупни бруто износи хонорара.  

У оквиру буџетске линије 1 – ЉУДСКИ РЕСУРСИ, остављен је одговарајући број редова за сваки тип буџетских подставки; редове који су непотребни оставите празним.

2. ПУТНИ ТРОШКОВИ – ПРЕВОЗ је буџетска линија у којој треба приказати све трошкове превоза. Ова буџетска ставка дели се на 3 буџетске ставке:

2.1.  Превоз за сва лица ангажована на програму 
2.2. Превоз за кориснике на програму и учеснике организованих активности (састанци, семинари, конференције и сл.) сопственим возилом
 2.3. Услуге изнајмљивања аутомобила, комбија или аутобуса за превоз корисника (одлазак на излет, организоване групне посете планиране у пројектним активностима и сл.) 
ПРЕВОЗ је буџетска ставка у којој треба приказати све трошкове превоза, у које се убрајају путне карте, претплатне путне маркице и гориво за коришћење службеног или приватног возила. 

Призната потрошња горива, при коришћењу службеног или приватног возила је 10 литара горива за 100 км пређеног пута.
3. ТРОШКОВИ НАБАВКЕ РОБЕ И УСЛУГА ЗА РЕАЛИЗАЦИЈУ ПРОГРАМА је буџетска линија којом су обухваћени трошкови набавке (или изнајмљивања) опреме, материјалних средстава и прибора директно повезаних са реализацијом програма, под условом да одговарају конкурентним, тржишним ценама и да нису већ финансирани из програма Комесаријата за избеглице и миграције или других програма и извора. 
У наративном буџету се за сваку буџетску подставку, обавезно прилаже спецификација опреме потребне за реализацију програма, чија се набавка планира из средстава програма.

Ова буџетска линија се састоји из следећих буџетских ставки и буџетских подставки:
3.1. ТРОШКОВИ НАБАВКЕ ОПРЕМЕ
3.1.1 Трошкови куповине или закупа опрема за потребе реализације планираних пројектних активности 
3.1.2 Остало (подразумева трошкове неопходне за реализацију програмских активности који нису предвиђени у оквиру претходно наведених ставки)
3.2 TРОШКОВИ ЗАКУПА ПРОСТОРА
3.2.1 Трошкови закупа простора за одржавање радионица, семинара, састанака, конференција, тренинга, промоција 

3.2.2 Трошкови закупа простора за смештај и боравак учесника у реализацији програма

3.3 ТРОШКОВИ НАБАВКЕ ПОТРОШНОГ МАТЕРИЈАЛА И ДРУГОГ МАТЕРИЈАЛА ПОТРЕБНОГ ЗА РЕАЛИЗАЦИЈУ ПРОГРАМСКИХ АКТИВНОСТИ
3.3.1 Трошкови набавке канцеларијског материјала

3.3.2 Трошкови материјала који се дели полазницима (оловке, нотеси и сл.)

3.3.3 Трошкови набавке штампаног материјала (набавка стручне и остале литературе)

3.3.4 Трошкови набавке хигијенских средстава (средства за одржавање простора, хигијенски пакети и сл.)
3.3.5 Остало (подразумева трошкове неопходне за реализацију пројектних активности који нису предвиђени у оквиру претходно наведених ставки)
3.4 ТРОШКОВИ ИСХРАНЕ И ПОСЛУЖЕЊА
3.4.1 Трошкови послужења на радионицама, семинарима, састанцима, конференцијама, тренинзима (храна, кафа, безалкохолна пића...)
3.4.2 Остало (подразумева трошкове неопходне за реализацију програмских активности који нису предвиђени у оквиру претходно наведених ставки)
3.5 ТРОШКОВИ КОМУНИКАЦИЈЕ
3.5.1 Трoшкови комуникације (телефонске услуге, интернет) – овде се не прихватају трошкови куповине мобилних апарата, трошкови кабловске телевизије ни трошкови наплате у име и за рачун других лица (поруке за паркинг, или добротворне сврхе...)
3.5.2 Трошкови поштанских услуга (поштарина)
3.5.3 Остало (подразумева трошкове неопходне за реализацију пројектних активности који нису предвиђени у оквиру претходно наведених ставки)
4 ТРОШКОВИ ДРУГИХ УСЛУГА је буџетска линија која обухвата трошкове различитих услуга, које подржавају програмске активности, и које се са добављачем уговарају у пакету.
4.1 Трошкови припреме, штампе и умножавања едукативног материјала (приручника, публикација, брошура, скрипти и сл.)
4.2 Трошкови промотивних активности 
4.2.1 Израда промо материјала (израда промотивног материјала - логотип, плакати, позивнице, мајице, беџеви, и сл.;
4.2.2 Промотивне активности (организација конференција за штампу, закуп медијског простора и сл.),
4.3 Трошкови финансијских услуга (провизије УТ, рачуноводствене услуге и друго). Провизије Управе за трезор треба планирати на нивоу од 1 до 2 % од укупног износа свих осталих трошкова пројекта.
4.4 Остало (подразумева трошкове неопходне за реализацију пројектних активности који нису предвиђени у оквиру претходно наведених ставки)
	Подсетник за састављање буџета:

1. Трошкови морају бити исказани у динарима
2. Све трошкове треба исказати у бруто износима са урачунатим ПДВ-ом
3. Призната потрошња горива за коришћење службеног или приватног возила: 
10 литара горива за 100 км пређеног пута

4. Провизије Управе за трезор треба планирати на нивоу од 1 до 2 % од укупног износа свих осталих трошкова пројекта
5. При уношењу бројева који имају више од 3 цифре не одвајати их тачкама, зарезима или празним местом јер је документ подешен (форматиран) и то обавља аутоматски

6. У пољима у којима се уносе износи, не треба наводити валуту (динар)

7. У табеларном буџету не постоји могућност додавања редова.
8. Попуњавати само празна БЕЛА ПОЉА (поља у којима нема исказаних 0,00), поља у боји и она која имају уписан износ 0,00 ће аутоматски израчунавати потребне износе!
9. У празна поља под ставкама остало унети тачан назив трошка

